NiKo

Nikola ”NiKo” Kovač (s. 16. helmikuuta 1997 Bosnia ja Hertsegovina) on bosnialainen ammattilaistason Counter-Strike: Global Offensive -pelaaja, joka on pelannut vuodesta 2020 G2 Esportsille. NiKoa pidetään laajalti yhtenä kaikkien aikojen parhaimmista pelaajista ja kaikkien aikojen mekaanisesti lahjakkaimpana kivääripelaajana.

Muu elämä ja kiinnostuminen pelaamisesta 
Nikola Kovač on kotoisin vaatimattomasta perheestä Brčkon alueelta. Hänen vanhempansa omistivat nuorien suosiossa olevan internetkahvilan ja ovat aina olleet tukevia poikansa uralla. Kovačin serkku Nemanja "huNter-" Kovač on myös CS:GO:n ammattilainen ja he pelaavat samassa joukkueessa. He pelasivat tiiviisti yhdessä nuoruudessa ja menivät pelaamaan CS 1.6 erinäisille tietokoneklubeille. He eivät saavuttaneet kovin suurta menestystä, mutta nostivat tasoaan kokoajan. NiKo on käyttänyt aikoinaan pelaajanimiä NiKolinho ja nik0k0. Kovač pitää matkustamisesta ja tykkää vierailla kuuluisissa turistikohteissa. Hänen harrastuksiinsa kuuluu myös uiminen ja ulkomaisilla rannoilla vierailu. Kovač pelaa snookeria ja hänen idolinsa on Neil Robertson.

Kovač seurustelee vuonna 2023 Sara Stojanovićin kanssa. Hänellä on oikeustieteen tutkinto ja hän rakastaa matkustamista. Arvioidaan, että he aloittivat suhteensa vuonna heinäkuussa 2021 julkaisemiensa kuvien johdosta.

Ura

2011–2014 
NiKo aloitti Counter-Strike uransa vuonna 2011 FullProofissa, jossa hän kuitenkin oli vain hetken. Hän kiinnitti nopeasti monien paikallistiimien huomion erinomaisten ampujataitojensa johdosta. NiKo vaihteli useiden joukkueiden välillä, ennen CS:GO:n julkaisua. Vuoden 2012 alussa hän siirtyi iNationiin. Tuolloin hän pelasi yhdessä kassadin, YNkin ja emin kanssa. NiKo vaihtoi joukkuetta aktiivisesti näin vuosina, mutta hän pelasi joka kerta takaisin iNationiin.

2015 
Maaliskuussa uonna 2015 NiKo siirtyi ensimmäiseen suurempaan organisaatioonsa, mousesportsiin. NiKon saapuessa joukkueeseen kommunikaatio oli vaikeaa, koska hän ei osannut saksaa. NiKo toi kuitenkin joukkueelle heidän pitkään kaipaamaansa menestystä. Mousesportsin riveissä NiKo voitti joitain pienempiä turnauksia, kuten ESL Meisterschaft: Summer 2015 - Cup 1:n. Loppuvuonna heidän suorittamisensa ei kuitenkaan vastannut odotuksia.

2016 
Vuoden 2016 alussa NiKo ja muut voittivat Acer Predator Masters Season 2:n, joka oli heidän ensimmäinen voittamansa LAN-tapahtuma. Tämän jälkeen he sijoittautuivat toiseksi CEVO Professional -kauden 8 finaalissa. NiKo oli tyytyväinen myös ELEAGUE kauden 1 sijaan 3. NiKon korkein rating vuonna 2016 oli 1.18. Hän tienasi vuonna 2016 turnauksista vajaa 62 000 dollaria.

2017 
Helmikuussa 2017 NiKo vaihtoi joukkuettaan FaZe Claniin. NiKon ensimmäinen iso turnaus oli StarLadder i-League StarSeries Season 3, jossa FaZe voitti Astraliksen. FaZen pelaajistoa sekoitettiin, jonka seurauksena joukkueeseen liitettiin Olof "olofmeister" Kajbjer Gustafsson ja Ladislav "GuardiaN" Kovács, joita pidettiin vuoden 2015 parhaina pelaajina. Tämän jälkeen FaZe voitti kaksi turnausta putkeen, ESL One: New York 2017:n ja ELEAGUE CS:GO Premier 2017:n. Näiden jälkeen FaZe ei voittanut mitään kahteen kuukauteen ennen vuoden lopussa saavutettua Esports Championship Series Season 4 -voittoa. Vuosi 2017 oli NiKolle erittäin hyvä vuosi henkilökohtaisesti, sillä hän sai toistaiseksi korkeimman HLTV TOP 20 -sijoituksensa sijalle 2.

2018 
Vuoden 2018 alussa FaZen kokoonpanoa vaihdettiin hiukan ja se etenikin vuoden ensimmäiseen majoriin Richard "Xizt" Landström korvattuna olofmeisterin tilalla. FaZe hävisi turnauksen Cloud9:lle sijoittuen näin toiseksi. FaZe onnistui voittamaan IEM Sydneyn kukistamalla Astraliksen finaalissa. Noin kuukausi sen jälkeen, he onnistuivat voittamaan myös ESL One Belo Horizone 2018:n Jørgen "cromen" Robertsenin kanssa. Lokakuussa 2018 FaZe sijoittui ensimmäiselle sijalle EPICENTER 2018 -tapahtumassa Moskovassa, Venäjällä, mikä teki tästä NiKon seitsemännen ykkösvoitton FaZen kanssa pelatuissa turnauksissa. Vuonna 2018 NiKon korkein rating oli 1,20.

2019 
Heti vuoden 2019 alussa FaZe voitti ELAGUE CS:GO Invitational 2019 -tapahtuman. FaZessa vaihtui tiuhaan tahtiin kapteenit vuonna 2019, kun karrigan poistettiin edellisvuonna. Vuoden 2019 loppuun mennessä FaZe oli voittanut yhteensä 10 pokaalia, kun he voittivat BLAST Pro Seriesin Kööpenhaminassa. Vuosi 2019 oli NiKolle hänen uransa vaikein ja tilastollisesti heikoin vuosi, sillä hän putosi edellisvuoden HLTV -ratingista kahdeksalla sijalla.

2020 
Vuosi 2020 alkoi FaZella hyvin, sillä se sijoittautui kolmen parhaan joukkoon kahdessa vuoden ensimmäisessä turnauksissa. FaZe voitti myös lokakuussa IEM New York 2020 Europe:n. Lopulta lokakuussa loppui NiKon yli kolmen ja puolen vuoden mittainen yhteistyö FaZen kanssa ja hän siityi G2 Esportsiin, jota pidettiin CS:GO:n historian suurimpana siirtona. NiKon kanssa G2 osti myös huNter-in. NiKo alkoi saavuttamaan enemmän G2 -riveissä, sillä hänen ei tarvinnut enää hoitaa kapteenin virkaa, vaan sai keskittyä alkuperäiseen rooliinsa.

2021 
NiKon avustuksella G2 saavutti PGL Major Stockholm 2021 -finaalin, mutta hävisi kuitenkin Natus Vincerelle. He kohtasivat Na'Vin myös aiemmin samana vuonna Intel Extreme Masters XVI -turnauksessa Kölnissä ja hävisivät tällöinkin. NiKo tienasi vuonna 2021 turnauksista peräti 150 000 dollaria. Hän sai HLTV TOP 20 ratingissa uransa toiseksi korkeimman sijoituksen jaetulla jäädessä S1mplelle ja ZywOolle.

2022 
Vuonna 2022 G2 ei saavuttanut juurikaan merkittäviä sijoituksia turnauksista. Heidän ainoa voittonsa oli loppuvuodesta BLAST Premier World Final 2022 -turnauksesta, kun se voitti Liquidin finaalissa. Joukkueensa huonosta menestyksestä riippumatta NiKo sai HLTV TOP 20 ratingissa sijoituksen 5.

Saavutukset

Tärkeimmät joukkuesaavutukset

HLTV TOP 20

THORINS TOP 10

MVP 
 StarLadder i-League StarSeries Season 3.
 ESL One: New York 2017.
 ESL One: Belo Horizonte 2018.
 EPICENTER 2018.
 BLAST Pro Series Miami 2019.
 BLAST Pro Series Copenhagen 2019.
 IEM New York 2020: Europe.
 IEM Cologne 2023.

Ennätykset 
 NiKolla on ennätys tappojen määrässä majorissa saatuaan 52 FlipSid3 Tactisia vastaan MLG Columbus 2016 -tapahtumassa.
 NiKo on ensimmäinen pelaaja, joka on voittanut useita HLTV:n MVP-palkintoja kolmena peräkkäisenä vuonna.
 NiKolla oli aiemmin ennätys tappojen määrässä isossa tapahtumassa tai missä tahansa ottelussa huipputiimien välillä LAN-verkossa 40:llä Team Liquidia vastaan ​​ECS:n kauden 4 finaalissa.
 NiKo on seitsemännes pelaaja, joka on päässyt major-finaaliin kahdella eri joukkueella, eli FaZe Clanilla ja G2 Esportsilla.

Muut 
 Gamer of the Year / Great Gamers Awards 2017.

Lähteet

Aiheesta muualla 
 NiKon YouTube-kanava

Elektronisen urheilun ammattilaiset
Bosniahertsegovinalaiset urheilijat
Vuonna 1997 syntyneet
Elävät henkilöt